129 



STÆR (Stiirnus viilgaris). At Stæren om Efteraaret samles 

 i store Flokke er almindelig kendt og iagttaget; sjældnere er det 

 derimod at høre om lignende Flokke fra Foraarstid. H. Chr. 

 C. Mortensen har i sin Bog om Stæren berettet om, hvorledes 

 Stærene om Foraaret har deres bestemte Sovepladser, hvor de 

 samles i store Mængder. Noget lignende er maaske Tilfældet 



stæreflokke i Boge. 



i efterfølgende Beretning, meddelt af C. H. Bornebusch. Her 

 drejer det sig om en Bøgeskov paa Wedellsborg, hvor Stærene 

 kom i store Flokke og satte sig i de større Træer kort efter Sol- 

 nedgang for saa senere at søge ned i mindre Træer i en Bøge- 

 foryngelse, hvor de tilbragte Natten. Billedet, der viser dem i 

 Bøgekronerne, er taget 17 April 1909. Om Stærene i de smaa 

 Bøge, siger Meddeleren, at hele Overfladen af Foryngelsen frem- 

 traadte som en sort levende Masse, mindende om Haletudse- 

 flokke i Vandspejlet af en Dam. 



Den strenge og vedvarende Eftervinter 1917 bevirkede, at 

 Stærene næsten overalt kom betydelig senere, end det ellers er 

 Tilfældet.. En Undtagelse herfra viser imidlertid en Meddelelse 

 fra A. Helms, der allerede 23 Januar saa 7—8 Stære i Faaborg; 

 de kom daglig til et Foderbrædt og fløjtede foraarsagtigt; 27 Januar 

 saa samme Meddeler endog en Flok paa 20 — 30 Stykker. 



